**OBRAZLOŽENJE GODIŠNJEG IZVJEŠTAJA O IZVRŠENJU**

**FINANCIJSKOG PLANA ZA 2023. GODINU**

Broj RKP – a: **15657**

Matični broj:  **03033104** OIB: **93929174665**

Naziv obveznika: **OSNOVNA ŠKOLA MATIJE GUPCA GORNJA STUBICA**

Adresa obveznika: **49245 GORNJA STUBICA, MATIJE GUPCA 2**

Oznaka razine: **31**

Šifra djelatnosti:  **8520** **Osnovno obrazovanje**

Razdjel: **000 nema razdjela**

Šifra županije/grada/općine:  **županija KRAPINSKO-ZAGORSKA ,**

**125 općina GORNJA STUBICA**

IBAN: **HR8123900011100018377**

**Obrazloženje općeg dijela izvještaja**

U razdoblju od 01.01. do 31.12.2023.g. godine ostvareni su ukupni prihodi u vrijednosti od 1.747.489,61 € što čini 93,75 % godišnjeg plana. Ostvareni su rashodi u iznosu od 1.765.942,09 € što čini 92,82 % godišnjeg plana. Iz izvještaja se vidi da postoje odstupanja, izvršenje je djelomično.

Ostvareni rashodi veći su za 18.452,48 € jer smo u 2023.g. trošili preneseni višak.

Stanje novaca na računu na početku proračunske godine iznosilo je 40.439,17 €, a na kraju 28.433,79 €.

Škola se financira iz više izvora: nadležni proračun KZŽ, ministarstvo, općina, vlastiti prihodi ( najam prostora škole, prihodi od prodaje proizvoda učeničke zadruge), uplate roditelja (školarine glazbena škola, izvanučionička nastava), donacije, sredstva EU (isplata 20% sredstava po predanom izvješću o realiziranom projektu).

Opći prihodi i primici ( izvorna sredstva županije i decentralizacija) i opći rashodi i izdaci su uravnoteženi, svi prihodi su utrošeni.

Prihodi i rashodi - izvor donacije su također uravnoteženi.

Prihodi -izvor JLS (općina) u 2023.g. su veći zbog pokrića troškova školske kuhinje za 2022.g., sredstva su uplaćena na račun škole u siječnju 2023.g. (iskazan manjak u 2022.g.)

Rashodi –izvor ministarstvo veći su iz razloga što su troškovi školske kuhinje za prosinac 2023.g. uplaćeni u siječnju 2024.g. (u 2023.g. iskazan je manjak na izvoru financiranja ministarstvo).

Rashodi – izvor vlastiti veći su, trošili smo preneseni višak (rad Učeničke zadruge, materijal za redovni rad).

Rashodi – izvor posebna namjena (uplata roditelja) znatno su veći zbog trošenja prenesenog viška (nabava instrumenta –klavir, iz uplaćenih participacija roditelja za glazbenu školu i nabave opreme za kuhinju, mat. za čišćenje, servisi perilice, mikrobiološka analiza obroka, sanitarne iskaznice –financirano iz prenesenog viška iz 2022.g. od uplate roditelja za školsku kuhinju).

Rashodi – izvor sredstva EU veći su zbog trošenja viška ostvarenog po projektu Erasmus+KA201 (nabava knjiga).

Na nekim prihodima i rashodima postoje veća odstupanja od planiranoga. 64 prihod od imovine (kamate banke za sredstva na računu), teško je planirati, mali iznosi, nije značajan za poslovanje škole.

66 Prihodi od prodaje proizvoda i usluga, imali smo više prihoda od planiranoga.

67 Prihodi iz nadležnog proračuna, primili smo manje prihoda iz izvornih sredstava KZŽ od planiranih.

Rashodi za zaposlene manji su od planiranih, materijalni rashodi također (nisu realizirana putovanja planirana iz viška sredstava projekta Erasmus+ KA 201, planirali smo veće troškove za energente i ostale materijale). Planirali smo veće rashode za nabavu nefinancijske imovine, proveli smo postupak nabave glazbenih instrumenata, isporuka je dogovorena u 2024.g. Veća odstupanja od planiranoga i izvršenoga postoje zbog nepredvidivog rasta cijena i situacije na tržištu. Kod izmjene plana, krajem godine, treba bolje planirati prihode i troškove.

**Obrazloženje posebnog dijela izvještaja**

Početkom godine, odlukom Vlade RH, stupa na snagu „Odluka o kriterijima i načinu financiranja, odnosno sufinanciranja troškova prehrane za učenike osnovnih škola“, tom Odlukom, Ministarstvo znanosti i obrazovanja podmiruje troškove za svakog učenika osnovne škole uključenog u školsku prehranu u iznosu od 1,33 eura za dane kada je na nastavi. MZO je mjesečno osiguravalo i doznačavalo sredstva osnivačima osnovnoškolskih ustanova, a škole su bile dužne voditi evidenciju u e-dnevniku do zadnjeg radnog dana u mjesecu za tekući mjesec.

Svim učenicima su nabavljeni udžbenici iz sredstava državnog proračuna.

U Projektu *Zalogajček* – projekt osmišljen za sufinanciranje prehrane učenicima manjeg imovinskog statusa, škola je sudjelovala samo dio godine (do 6. mjeseca), pošto je prehrana učenika osigurana iz državnog proračuna (3.147,91 €).

*Projekt Školska shema* – odnosi se na dodjelu besplatnih obroka voća, povrća, mlijeka i mliječnih proizvoda (3.483,32 €).

U sklopu Projekta *"e-Škole - sustava razvoja digitalno zrelih škola*", iz sredstava Županije ostvarena su sredstva u vrijednosti od 1.910,40 eura za financiranje osobe koja održava opremu dobivenu na korištenje.

Provodili smo program Građanskog odgoja u školi, financira KZŽ (411,37 €).

Projekt Baltazar, osiguranje pomoćnika u nastavi učenicima s teškoćama, kojima je izdano rješenje za pomoć. Sredstva osigurana za njihove plaće, škola prima od osnivača (6 PUN preko projekta).

Od rujna 2023.g.imamo i jednoga PUN mimo projekta kojeg financira općina.

Jedan učenik sudjelovao je u školi stvaralaštva „Novigradsko proljeće 2023“, kotizaciju financirala KZŽ, smještaj općina, a prijevoz roditelji. Održane su dvije zimske i proljetne radionice, financirane od strane KZŽ. Županijska natjecanja također su financirana od strane KZŽ. Održana je obuka neplivača kroz projekt Hrvatska pliva.

Izrađena je projektna dokumentacija za cjelovitu obnovu PŠ Dobri Zdenci i zgrade stare škole stradale u potresu.

Stručno usavršavanje učitelja provodilo se prema godišnjem planu. Zbog nedostatka decentraliziranih sredstava dio materijalno financijskih rashoda pokriven je iz izvornih sredstava KZŽ.

**Posebni izvještaj o izvršenju financijskog plana**

Izvještaj o stanju nenaplaćenih potraživanja za prihode na kraju proračunske godine –ukupno 1.861,39 €

Imamo potraživanja od roditelja za školsku kuhinju iz prijašnjih razdoblja u iznosu od 93,65 €, koja ne možemo naplatiti, napravljen je prijedlog za otpis potraživanja s kojim su članovi školskog odbora upoznati. Potraživanje za participacije za glazbenu školu u iznosu od 697,82 € naplatiti ćemo u 2024.g., roditelje redovito obavještavamo o dospjelome dugovanju. Potraživanja za najam školskog prostora iznose 980,00 € i to smo uspjeli naplatiti u 2024.g. Potraživanja za najam stana, 70,00 €, naplaćena su, kao i potraživanja za najam instrumenta 19,92 €.

U Gornjoj Stubici, 27.03.2024.

Ravnateljica: Predsjednica Školskog odbora:

Sanja Knezić, prof. Željka Franjković

\_\_\_\_\_\_\_\_\_\_\_\_\_\_\_\_\_\_\_\_ M.P. \_\_\_\_\_\_\_\_\_\_\_\_\_\_\_\_\_\_